10. sz. melléklet – Szabályzat az átmeneti szobában tartózkodók részére.

**1. §**

(1) Az átmeneti szobába befogadott személy azonnali tájékoztatást kap:

**1)** az őt megillető jogokról és a jelen szabályzat megismerésével járó, őt terhelő kötelezettségekről. Az átmeneti szobába felvett személy a szabályzat elolvasásáról szóló nyilatkozat aláírásával igazolja, hogy megismerkedett a szobában tartózkodókat kötelező szabályzattal;

**2)** az átmeneti szobában működő – többek között képtovábbító és képrögzítő – megfigyelőeszközökről, ha a helységben van ilyen.

(2) A szobában a felvételt követően legfeljebb 6 órát szabad tartózkodni.

(3) Az átmeneti szobába befogadott, de lengyel nyelvet nem beszélő személynek biztosítani kell a tolmácsot a szobában való tartózkodással kapcsolatos ügyek megbeszélésére.

(4) Ha az átmeneti szobába felvett személlyel annak módosult tudatállapota miatt nehezen vehető fel a kapcsolat, az (1) bekezdésben említett cselekmények a kötelezettség teljesítését akadályozó ok megszűntét követően végzendők el.

(5) Ha az őrizetest, annak kommunikációt akadályozó módosult tudatállapota miatt nem tudták tájékoztatni a fogva tartás címén őt megillető és a büntetőeljárásról szóló vagy más törvényben előírt jogairól, úgy a tájékoztatási kötelezettség az azt akadályozó ok megszűntét követően teljesítendő. Az őrizetes az őrizetbe vételi jegyzőkönyv aláírásával igazolja, hogy megismerte az őt megillető jogokat.

**2. §**[[1]](#endnote-1)

(1) Az átmeneti szobába befogadott személy közli családi és utónevét, születési idejét és helyét, bejelentett lakcímét vagy tartózkodási helyét és egészségi állapotát, valamint apja utónevét.

(2) Az átmeneti szobába befogadott, illetve ott tartózkodó személyt motozásnak vetik alá.

**3. §**

(1) A 2. § (2) bekezdésében említett motozás során elkobzott tárgyakat, illetve azok egyedi jellemzőit feljegyzik a letéti bizonylatra. A letéti bizonylatot az átmeneti szobába felvett személy, illetve az a rendőr írja alá, aki a bizonylaton felsorolt tárgyakat letétbe helyezi.

(2) Ha az átmeneti szobába felvett személy megtagadja aláírást vagy arra képtelen, ezt a letéti bizonylaton rögzíteni kell, megjelölve rajta egyúttal egy másik hatósági személy jelenlétét, amit e hatósági személy aláírásával igazol.

(3) *(törölve)*

(4)[[2]](#endnote-2) Az 2. § (2) bekezdésében említett motozás során elkobzott tárgyak nem adhatók át az átmeneti szobában tartott személynek.

**4. §**

Az átmeneti szobába felvett személy azt szobát és fekhelyet foglalja el, amelyet a hely működéséért felelős rendőr számára kijelöl az alábbi feltételek szerint:

**1)** a személyeket nemek szerint elkülönítve helyezik el;

**2)** a kijózanítási célból elővezetett személyt a kijózanodott személyektől elkülönítve helyezik el;

**3)**  a 18. életévét be nem töltött a felnőttektől elkülönítve helyezik el.

**5. §**

Az átmeneti szobába felvett személyt tájékoztatják az alábbi kötelességekről:

**1)** jelen szabályzatot kötelező betartani;

**2)**  a szobát felügyelő rendőr utasításait végre kell hajtani;

**3)** be kell tartani az együttélés szabályait;

**4)** fenn kell tartani a személyes higiénét és az átmeneti szoba tisztaságát;

**5)** az átmeneti szoba berendezéseit rendeltetésüknek megfelelően kell használni;

**6)** a rendőrt haladéktalanul értesíteni kell, az emberi életet vagy az átmeneti szoba berendezését veszélyeztető, illetve az egyéb komoly veszéllyel járó eseményről.

**6. §**

Az átmeneti szobába felvett személy saját ruháját, alsóneműjét és lábbelijét viseli.

**7. §**

Az átmeneti szobában elhelyezett személy részére a következőket biztosítják:

**1)**  Orvosi ellátásban részesülhet.

**2)**  A személyes higiénéhez nélkülözhetetlen szaniter berendezéseket és tisztálkodószereket használhat.

**3)**  Lehetőséget kap a dohányzásra az erre kijelölt helyen, amelyet a belügyekért felelős megfelelő minisztérium hatálya alá tartozó személyekre vonatkozó, dohányipari termékek épületben és személyszállító járművön való használatáról szóló jogszabály ír elő, feltéve, hogy ez nem akadályozza a rendőröket az átmeneti szobában tartózkodók biztonságát felügyelő szolgálati kötelességeik teljesítésében.

**4)**  Beveheti az orvos által felírt gyógyszereket, amelyek kizárólag az orvos engedélyével és útmutatásai szerinti adagokban adhatók át; a gyógyszert az átmeneti szobában tartózkodónak az orvos vagy a rendőr adja át az orvossal történt előzetes egyeztetésnek megfelelően;

**5)**  Lehetőséget kap kérvény, panasz vagy indítvány benyújtására a rendőrség átmeneti szoba felett rendelkező szervezeti egységének parancsnokához a szoba működéséért felelős rendőr közvetítésével.

**8. § *(törölve)***

1. [↑](#endnote-ref-1)
2. [↑](#endnote-ref-2)